ספר עתיק ומכושף אבד העולם שאנחנו מכירים עלול להיסדק ולקרוס בכל רגע.
חיי האלמוות של ניקולס פְלַמֶל, האלכימאי בן המאה הארבע-עשרה, ושל אשתו האהובה פֶּרֶנֶל אשת הכשפים, עתידים להסתיים במהרה. רק אם יוּשב להם ספר המסורה, המכיל את כל סודות היקום, יינצלו חייהם. אולם ד"ר דִי, שהספר בידו, מתכונן לתקוף ולהחריב את העולם שאנו מכירים, וכוחותיו כבר מקובצים באי אלקטרז. האם ינסו ניקולס ופֶּרֶנֶל להציל את העולם מידי דוקטור די, אפילו על חשבון חיי האלמוות שלהם?
רק ג´וֹש וסוֹפי יכולים להציל את העולם ואת בני הזוג. לשם כך חייב ג´וש ללמוד את קסם האש. אבל ד"ר דִי מנסה להקנות לג´וש קסם חזק עוד יותר. במי יבחר ג´וש – באלכימאי ובאשת הכשפים, שכוונותיהם אולי אינן טהורות לגמרי, או בדוקטור דִי? ומי ישלוט בו יותר, קולה השקול של אחותו האהובה, או אופיו שלו?
מייקל סקוט, הסופר האירי, כתב כמאה ספרים למבוגרים ולבני נוער. בסדרת הסודות של ניקולס פלמל בן האלמוות מגיע השילוב הייחודי בין מיתולוגיה, היסטוריה ופנטזיה לשיא עוצר נשימה. ספרי הסדרה תורגמו לשפות רבות וזכויות ההסרטה שלה נמכרו, והיא אחת מחמש סדרות הנוער המצליחות ביותר על פי רשימת רבי-המכר של "הניו יורק טיימס".
בְּלֵב לִבּוֹ שֶׁל יַעַר הַבַּלּוּטִים אַרְנֶבֶת אֵינָהּ מַצְלִיחָה לְהֵרָדֵם. פִּתְחוּ, הָצִיצוּ וְגַלּוּ: מִי מַפְרִיעַ לְאַרְנֶבֶת לִישֹׁן?